Document ID: /roh_data/filtered/Billingualer_Corpus_interleaved-de-rm.jsonl.gz/742

This is a text translated from German to Rumantsch Grischun.
Sachpläne Schiene/öV und Strasse liegen öffentlich auf

Der Bund will die weiteren Planungen für Strasse und Schiene nach den Grundsätzen einer nachhaltigen Verkehrspolitik vornehmen. Ein Mittel hierfür sind die Sachpläne nach Art. 13 des Eidg. Raumplanungsgesetzes. Daher haben die zuständigen Bundesämter für Strassen (ASTRA) und für Verkehr (BAV) in Zusammenarbeit mit dem Bundesamt für Raumentwicklung (ARE) die Konzeptteile der Sachpläne Schiene/öV und Strasse erarbeitet und ein breites Anhörungs- und Mitwirkungsverfahren eingeleitet.

Der Verkehr auf der Strasse und der Schiene nimmt seit Jahren enorm zu. Prognosen gehen davon aus, dass der Personenverkehr in der Schweiz in den nächsten 20 Jahren bis zu 48 Prozent und der Güterverkehr sogar bis zu 95 Prozent zunehmen könnte. Auf Grund dieses Verkehrswachstums werden sich die Kapazitätsproblem verschärfen, insbesondere im alpenquerenden Verkehr und in den Agglomerationen.

Nachhaltige Verkehrspolitik

Im Sinne einer nachhaltigen Verkehrspolitik gilt es den Verkehr wirtschaftlich, sozialverträglich und umweltschonend abzuwickeln. Dazu ist eine Koordination zwischen den einzelnen Verkehrsträgern sowie auch zwischen den grösseren Vorhaben notwendig. Um eine optimale Koordination zu gewährleisten, wurden die Sachpläne Schiene/öV und Strasse erstellt. Diese Sachpläne sind die Führungs-, Planungs- und Informationsinstrumente des Bundes für die umfassende Planung und Koordination des öffentlichen Verkehrs und im Bereich des Strassenverkehrs. Sachpläne bieten Gewähr, dass neue Massnahmen und Projekte nach transparenten Kriterien evaluiert und entschieden werden sowie Prioritäten für die Realisierung aus einer Gesamtsicht festgelegt werden. Sie tragen zur Koordination mit weiteren Planungen bei und ermöglichen ausserdem die Planabstimmung zwischen Bund und Kanton (kantonaler Richtplan). Eigentliches Koordinationsinstrument über alle Sachbereiche hinaus ist der kantonale Richtplan (z.B. Abstimmung zwischen Siedlungsentwicklung und Verkehr).

Wichtige Vorhaben sind in Planung

Eine ganze Reihe von Projekten im Strassen- und Schienenverkehr befinden sich in Planung und Realisierung. Grossvorhaben wie Bahn 2000, NEAT sowie die Anschlüsse der Ost- und Westschweiz an das europäische Hochgeschwindigkeits-Eisenbahnnetz sind auf der Seite des Sachplans Schiene/öV zu nennen. Im Bereich Strassenverkehr stehen im Mittelpunkt die Fertigstellung des Nationalstrassennetzes, der Substanzerhalt und die Gewährleistung einer optimalen Funktionsfähigkeit. Dabei werden die Avanti-Initiative und der bundesrätliche Gegenvorschlag eine wichtige Rolle spielen. Im Weiteren geht es um die Definition eines neuen Bundesstrassennetzes, welches das derzeitige System von Nationalstrassen und schweizerischen Hauptstrassen ersetzen soll.

Anhörung und Mitwirkung

Die Anhörung der Behörden sowie die Information und Mitwirkung der Bevölkerung zu den Sachplänen Schiene/öV und Strasse wird im Kanton Graubünden im Zeitraum vom 28. November bis 20. Dezember 2002 durchgeführt. Die öffentliche Auflage erfolgt sowohl in den Regionen als auch beim kantonalen Amt für Raumplanung in Chur. Stellungnahmen und Einwendungen sind bis zum 31. Dezember 2002 an das kantonale Amt für Raumplanung zu richten.

Gremium: Departement des Innern und der Volkswirtschaft

Quelle: dt Amt für Raumplanung

Data: 03.12.2002

Ils plans sectorals rodaglia/traffic public e via èn exponids publicamain

La confederaziun vul prender a mauns las ulteriuras planisaziuns per via e rodaglia tenor il princip d'ina politica da traffic durabla. In med per cuntanscher quai èn ils plans sectorals tenor l'art. 13 da la lescha federala davart la planisaziun dal territori. Perquai han ils uffizis federals da vias (UVIAS) e da traffic (UFT) ensemen cun l'uffizi federal da svilup dal territori (UFST) elavurà las parts da concept dals plans sectorals rodaglia/traffic public e via ed introducì ina vasta procedura d'audienza e da cooperaziun.

Il traffic sin via ed il traffic sin rodaglias crescha fermamain dapi onns. Prognosas partan dal fatg ch'il traffic da persunas en Svizra pudess s'augmentar durant ils proxims 20 onns enfin 48 pertschient ed il traffic da rauba schizunt enfin 95 pertschient. A basa da quest augment da traffic daventan ils problems da capacitad pli critics, en spezial per il traffic da traversada da las Alps sco er en las aglomeraziuns.

Politica da traffic durabla

En il senn d'ina politica da traffic durabla vali da reglar il traffic en furma economica, raschunaivla ord vista sociala e favuraivla a l'ambient. Per cuntanscher quai è basegnaivla ina coordinaziun tranter ils singuls purtaders da traffic sco er tranter ils projects pli gronds. Per garantir ina coordianziun optimala èn vegnids elavurads ils plans sectorals rodaglia/traffic public e via. Quests plans sectorals èn instruments d'administraziun, da planisaziun e d'infurmaziun da la confederaziun per la planisaziun cumplessiva e la coordinaziun dal traffic public sco er dal sectur dal traffic sin via. Plans sectorals garanteschan che novas mesiras e novs projects vegnan evaluads e decidids tenor criteris transparents e che prioritads per la realisaziun ord vista generala vegnan determinadas. Els sustegnan la coordinaziun cun ulteriuras planisaziuns e pussibiliteschan en pli l'armonisaziun tranter la confederaziun ed ils chantuns (plan directiv chantunal). Il vair instrument da coordinaziun sur tut ils secturs ora è il plan directiv chantunal (p. ex. l'armonisaziun tranter il svilup d'abitadi ed il traffic).

Projects impurtants èn en planisaziun

Insaquants projects da traffic sin via e rodaglias èn en planisaziun ed en realisaziun. Projects gronds ch'ins po numnar en connex cun ils plans sectorals rodaglia/traffic public èn la viafier 2000, la NEAT sco er las colliaziuns da la Svizra orientala e da la Svizra franzosa a la rait da viafier europeica da gronda sveltezza. En il sectur traffic sin via èn al center la finiziun da la rait da vias naziunalas, il mantegniment da la substanza e la garanzia d'ina funcziunalitad optimala. En quest connex vegnan l'iniziativa Avanti e la cuntraproposta dal cussegl federal a giugar ina rolla impurtanta. Ultra da quai vai per la definiziun d'ina nova rait da vias federala che duai remplazzar il sistem actual da vias naziunalas e da vias principalas svizras.

Audienza e cooperaziun

L'audienza da las autoritads sco er l'infurmaziun e la cooperaziun da la populaziun davart ils plans sectorals rodaglia/traffic public e via vegnan realisadas en il chantun Grischun durant il spazi da temp dals 28 da november enfin ils 20 da december 2002. L'exposiziun publica succeda tant en las regiuns sco er tar l'uffizi chantunal da planisaziun a Cuira. Posiziuns ed opposiziuns ston ins inoltrar enfin ils 31 da december 2002 a l'uffizi chantunal da planisaziun.

Gremi: departament da l'intern e da l'economia publica

Funtauna: rg uffizi da planisaziun

Data: 03.12.2002